LIETUVOS RESPUBLIKOS APLINKOS MINISTRAS

ĮSAKYMAS

DĖL FINANSAVIMO SKYRIMO PROJEKTUI, PATEIKTAM PAGAL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS“ 05.3.1-APVA-V-012 PRIEMONĘ „VANDENS TELKINIŲ BŪKLĖS GERINIMAS“

2020 m. lapkričio 24 d. Nr. D1-712

Vilnius

Vadovaudamasis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, 6.2.11 papunkčiu, Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 153 ir 154 punktais, 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.1-APVA-V-012 priemonės „Vandens telkinių būklės gerinimas“ projektų finansavimo sąlygų aprašo, patvirtinto Lietuvos Respublikos aplinkos ministro 2017 m. liepos 24 d. įsakymu Nr. D1-619 „Dėl 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.1-APVA-V-012 priemonės „Vandens telkinių būklės gerinimas“ projektų finansavimo sąlygų aprašo patvirtinimo“, 50 punktu, atsižvelgdamas į 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.1-APVA-V-012 priemonės „Vandens telkinių būklės gerinimas“ iš Europos Sąjungos struktūrinių fondų lėšų siūlomų bendrai finansuoti valstybės projektų sąrašo, patvirtinto aplinkos ministro 2017 m. lapkričio 28 d. įsakymu Nr. D1-959 „Dėl 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.1-APVA-V-012 priemonės „Vandens telkinių būklės gerinimas“ iš Europos Sąjungos struktūrinių fondų lėšų siūlomų bendrai finansuoti valstybės projektų sąrašo patvirtinimo“, 7 punktą ir Lietuvos Respublikos aplinkos ministerijos Aplinkos projektų valdymo agentūros 2020 m. lapkričio 16 d. raštu Nr. (29-2-15)-APVA-1712 pateiktą projektų tinkamumo finansuoti vertinimo ataskaitą Nr. 10:

1.	S k i r i u šio įsakymo priede nurodytą finansavimą projektui pagal 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 5.3.1 uždavinį „Pagerinti Baltijos jūros ir kitų paviršinių vandens telkinių būklę“ 05.3.1-APVA-V-012 priemonę „Vandens telkinių būklės gerinimas“.

2.	Šis įsakymas per vieną mėnesį gali būti skundžiamas Vyriausiajai administracinių ginčų komisijai arba Vilniaus apygardos administraciniam teismui Lietuvos Respublikos administracinių bylų teisenos įstatymo nustatyta tvarka.

3.	N u s t a t a u, kad šis įsakymas įsigalioja kitą dieną po paskelbimo Teisės aktų registre.

Laikinai einantis aplinkos

ministro pareigas	Kęstutis Mažeika

Lietuvos Respublikos aplinkos ministro

2020 m. lapkričio 24 d. įsakymo Nr. D1-712

priedas

FINANSUOJAMAS PROJEKTAS

Paraiškos kodas	Pareiškėjo pavadinimas	Pareiškėjo juridinio asmens kodas	Projekto pavadinimas	Projektui skiriamos finansavimo lėšos:

iš viso iki, Eur:	iš jų:

Europos Sąjungos struktūrinių fondų lėšos iki, Eur:	Lietuvos Respublikos valstybės biudžeto lėšos iki, Eur:
05.3.1-APVA-V-012-01-0010	Salantų regioninio parko direkcija	193372191	Žuvų migracijos kliūčių pašalinimas ties Salantų miesto užtvanka ir vandens telkinio būklės gerinimas, siekiant atkurti Salanto upės vagą	302 411,36	302 411,36	−

_______________________________________